બાંગ્લાદેશનો આ સ્કોર સુધી પહોચાડવામાં રહીમ સાથે તમીમ ઈકબાલનો પણ મોટો હાથ હતો. તમીમ બીજી ઓવરમાં કાંડું તુટી જતાં રિટાયર્ડ હર્ટ થઈ ગયો હતો. પણ 9મી વિકેટ પડ્યા બાદ તે ફરી એક હાથે બેટીંગ કરવા મેદાન પર ઉતર્યો હતો. બાંગ્લાદેશની શરૂઆત સારી રહી ન હતી. મલિંગાએ પહેલી જ બે ઓવરમાં લિટન દાસને શુન્ય રન અને શાકિબ અલ હસનને શુન્ય રને આઉટ કરતા પોતાની ટીમને મોટી સફળતા અપાવી હતી. બીજી ઓવરમાં તમીમ 2 રને રિટાયર્ડ હર્ટ થયો હતો. ત્યાર બાદ રહીમ અને મિથુન વચ્ચે ત્રીજી વિકેટ માટે 131 રનની ભાગીદારી નોંધાઈ હતી. એક તરફ બાંગ્લાદેશની વિકેટો પડતી રહી તો બીજા છેડે રહીમ મેદાન પર રહી ટીમનો સ્કોર સન્માનજનક સુધી પહોંચાડ્યો.